5 iulie 2019

COMUNICAT DE PRESĂ

**Un concert extraordinar, pictură digitală în aer liber, un foc de artificii demn de Tour Eiffel și experiența gastronomiei franceze reinterpretate încheie Sezonul România-Franța 2019 în Parcul Carol și la Expirat**

***Vunk****,* ***Delia****,* ***Cali*** *– sunt doar câțiva dintre artiștii care vor urca pe scena amplasată special în* ***Parcul Carol****, pe* ***14 iulie****, într-un* ***eveniment extraordinar cu acces gratuit pentru public****, care marchează finalul* [*Sezonului România-Franța*](https://sezonulromaniafranta.ro/) *2019. Concertul artiștilor va fi însoțit de o experiență gastronomică specială, prezentată de un chef francez în colaborare cu bucătari români, iar una dintre cele mai mari companii pirotehnice din lume,* ***Groupe F****, ale cărei show-uri au încheiat mai multe ediții ale* ***Jocurilor Olimpice****, va umple cerul Capitalei cu un spectacol de lumină și culoare. În același timp, la Club Expirat, vor fi expuse lucrări de* ***pictură digitală****, proiectate pe ecrane de mari dimensiuni.*

Cel mai amplu proiect de diplomație publică și culturală româno-francez care a inclus, timp de 8 luni, sute de evenimente se încheie la București, pe 14 iulie, de Ziua Națională a Franței, cu un program extraordinar.

Începând cu ora 11.00, porțile Parcului Carol din București (Bulevardul Mărășești) sunt deschise publicului pentru a participala evenimentele care marchează finalul Sezonului România-Franța. Astfel, pentru a intra în atmosferă, vizitatorii vor fi întâmpinați cu un spectacol de **teatru de stradă** susținut de actorii Companiei de Teatru Masca, iar **Șareta culinară – Caravana româno-franceză**, un proiect de **cultură gastronomică** ce urmărește **redescoperirea bucătăriei românești și a celei franceze** și care a făcut deja înconjurul Franței și al României,se întoarce la București. Chef **Nico Lontraș** și chef **Johnny Șusală**, alături de invitatul lor francez – **chef Camille Savoye**– vor aduce publicului preparate reinterpretate din cele două țări. Caravanei i se va alătura și **zona gastronomică** organizată de **Carrefour**, cu burgeri și alte preparate potrivite pentru o zi în aer liber.

De la ora 18.00 începe **concertul extraordinar** care reunește artiști români și francezi. Una dintre cele mai vechi și apreciate formații de rock românești, **Trupa Vunk**, va fi cea care va deschide concertul, urmată de **Cali**, autor, compozitor și interpret francez al cărui prim album, „L’amour parfait”, a devenit între timp disc de platină. **Delia** intră în scenă de la ora 20.00, iar seara continuă cu **Hyphen Hyphen**, formație franceză de muzică electro-pop care are în palmares un premiu „Victoires de la Musique” (2016), echivalentul francez al Premiilor Grammy.

Un spectacol **unic de artificii** va încheia concertul la ora 22.30. **Groupe F**, companie franceză specializată în show-uri live și evenimente pirotehnice, va umple cerul Capitalei de artificii. Fondată în 1990, compania s-a lansat pe plan internațional în anul 1992, iar în prezent activează pe cinci continente. De-a lungul timpului a organizat numeroase evenimente pirotehnice de talie mondială, printre care: **închiderea Jocurilor Olimpice de vară de la Barcelona** în 1992, închiderea **Campionatului Mondial de Fotbal** în 1998, **deschiderea șiînchiderea Jocurilor Olimpice și Paralimpice de vară de la Atena** (2004) și **de la Rio** (2016), inaugurarea **BurjKhalifa** în 2010, precum și focul de artificii de la **Turnul Eiffel** cu ocazia Zilei Naționale a Franței.

În paralel cu evenimentele din Parcul Carol, începând cu ora 18.00, la **Club Expirat** (Strada Doctor Constantin Istrati 1) vor putea fi admirate lucrări de **pictură digitală**. Invitat să expună este artistul **Miguel Chevalier**, cunoscut pe plan internațional drept unul dintre **pionierii artei digitale și virtuale**. Munca lui Chevalier, care încă din anul 1978 s-a concentrat exclusiv pe folosirea computerului ca mijloc artistic de exprimare, este complexă și multidisciplinară.Chevalier continuă să fie un deschizător de drumuri și s-a dovedit de-a lungul timpului unul dintre cei mai însemnați artiști de pe scena contemporană, realizând expoziții și instalații pentru muzee, centre de artă, galerii și spații publice din întreaga lume. Aflate într-o metamorfoză constantă, operele digitale ale lui Miguel Chevalier invită la descoperireaunui univers magic, poetic și foarte contemporan.

*Accesul publicului la toate manifestările din cadrul zilei de 14 iulie, care marchează închiderea Sezonului România-Franța, este gratuit.*

Programul este propus de **Primăria Municipiului București** prin **Centrul Cultural Expo Arte**.

***Sezonul România-Franța*** *se desfășoară în România în perioada 18 aprilie-14 iulie și are ca vocație reînnoirea imaginii și percepției pe care cele două țări le au una față de cealaltă, cât și întărirea legăturilor economice, științifice și culturale care le leagă în mod istoric. Secvența din România a Sezonului dezvăluie dinamismul și imaginația creatorilor și companiilor, ca o oglindă a societăților noastre, depășind clișeele asociate Franței. Pentru mai multe informații:* [*www.sezonulromaniafranta.ro*](http://www.sezonulromaniafranta.ro)

***Sezonul România-Franța 2019 este organizat de următoarele instituții:***

***Din partea României****: Ministerul Afacerilor Externe, Secretariatul General al Guvernului, Ministerul Culturii și Identității Naționale, Ministerul Apărării Naționale, Ministerul Turismului, Ministerul Cercetării și Inovării, Ministerul Educației, Ministerul Economiei, Ministerul pentru Mediul de Afaceri și Antreprenoriat, Ambasada României la Paris și Institutul Cultural Român.*

*Comisar general: Andrei Țărnea*

***Din partea Franței****: Institutul Francez cu sprijinul Ministerului pentru Europa și Afaceri Externe, Ministerului Culturii, Ministerului Economiei și Finanțelor, Ministerului Educației Naționale, Ministerului pentru Învățământ Superior, Cercetare și Inovare, Ministerului Tranziției Ecologice și Solidarității, Ministerului Sportului, al Ambasadei Franței la București, al rețelei filialelor Institutului Francez din România și al Alianțelor franceze.*

*Comisar general: Jean-Jacques Garnier*

**Contact pentru presă**

Ana-Maria Onisei, +0732 338 010, ana.onisei@gmail.com